**Obavijest uz natječaj za prijam u službu u Grad Sinj, s opisom poslova radnog mjesta,**

**podacima o plaći i pravnim izvorima za pisano testiranje**

U Narodnim novinama br.44., dana 08.travnja 2022. godine objavljen je :

* Natječaj za prijam u službu u Grad Sinj, Upravni odjel za komunalni sustav, na radno mjesto: Upravni referent-komunalno-prometni redar (2 izvršitelja, m/ž), na neodređeno vrijeme, uz probni rad od tri (3) mjeseca.

 Posljednji dan za predaju prijava na natječaj pošti (preporučenom poštanskom pošiljkom) ili izravno u Pisarnicu Grada je 19.travnja 2022.godine (utorak).

1. **Opis poslova radnog mjesta:**

 Upravni referent-komunalno-prometni redar

 Obavlja nadzor nad provedbom odluka koje se tiču odvijanja prometa i regulacije parkiranja na području Grada,izriče kazne za aktivnosti koje predstavljaju kršenje prometnih pravila,brine o nesmetanom odvijanju prometa i regulaciji parkinga na području Grada u suradnji s drugim nadležnim tijelima i trgovačkim društvima koja u svom djelokrugu obavljaju poslove naplate parkiranja,obavlja poslove nadzora nad provedbom komunalnog reda sukaldno zakonu i drugim propisima,obavlja manje složene radnje u upravnom postupku,izdaje obvezne prekršajne naloge,nalaže uklanjanje predmeta,objekata ili uređaja koji su postavljeni bez odobrenja nadležnh tijela Grada,zabranjuje uporabu neispravnog komunalnog objekta ili uređaja dok se ne uklone uočeni nedostaci te sastavlja zapisnike o istom te izriče kazne za aktivnosti koje predstavljaju kršenje prometnih pravila,izrađuje akte iz djelokruga prometa i prati propise iz djelokruga prometa,pokreće prekršajni postupak,izriče i naplaćuje novčane kazne te druge kazne za koje je ovlašten,poduzima mjere i kazne za koje je ovlašten,provodi nadzor nad održavanjem otvorenih kanala,divljih deponija otpada te sastavlja zapisnike o istom,obavlja manje složene radnje u upravnom postupku iz nadležnosti komunalnog redarstva propisane zakonskim i podzakonskim propisima iz područja građevinarstva, održivog gospodarenja otpadom,autotaksi prijevoza putnika,područja kojim se uređuju nerazvrstane ceste i područja kojim se uređuje držanje kućnih ljubimaca i zaštita od buke,obavlja i druge poslove po nalogu pročelnika.

1. **Podaci o plaći:**
* Koeficijent složenosti poslova radnog mjesta Upravni referent-komunalno-prometni redar je 2,99, uz osnovicu za izračun plaće u iznosu od 2.750 kuna.

 Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu radnog staža.

1. **Prethodna provjera znanja i sposobnosti:**

Prethodna provjera znanja i sposobnosti kandidata obuhvaća:

(1) pisano testiranje;

(2) intervju.

Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji su ostvarili najmanje 50% bodova na pisanom testiranju.

Smatra se da je kandidat koji nije pristupio prethodnoj provjeri znanja povukao prijavu na natječaj.

 Test se sastoji od pitanja iz niže navedenih područja testiranja, dok se u intervjuu utvrđuju interesi, profesionalni

 ciljevi i motivacija kandidata za rad na navedenom radnom mjestu.

1. **Pravni izvori za pripremanje kandidata za provjeru su sljedeći:**

Izvori za pripremanje kandidata za radno mjesto Upravni referent-komunalno-prometni redar, za pisano testiranje:

1. Zakon o lokalnoj i područnoj (regionalnoj) samoupravi (NN br. 33/01, 60/01-vjerodostojno tumačenje 129/05, 109/07, 125/08, 36/09, 150/11, 144/12, 19/13, 137/15, 123/17,98/19,144/20),
2. Statut Grada Sinja („Službeni glasnik Grada Sinja“ br.02/21),
3. Zakon o općem upravnom postupku (NN br. 47/09,110/21),
4. Zakon o komunalnom gospodarstvu (NN br. 68/18,110/18,32/20)
5. Zakon o građevinskoj inpekciji (NN br.153/13)
6. Prekršajni zakon (NN br.107/07,39/13,157/13,110/15,70/17,118/18)
7. Odluka o komunalnom redu („Službeni glasnik Grada Sinja“,br.08/19)

**V. OSTALO**

Vrijeme održavanja prethodne provjere znanja i sposobnosti kandidata bit će objavljeno na ovoj web stranici te na oglasnoj ploči Grada Sinja, najmanje pet dana prije održavanja provjere.

U Listi kandidata, bit će navedeni inicijali kandidata, sa godinom rođenja i mjestom prebivališta. Ukoliko se kandidat na koga se ti podaci odnose ne bi mogao identificirati u odnosu na jednake podatke drugog kandidata, dodat će se još jedna značajka koja će ih razlikovati.

Molimo podnositelje da u prijavi navedu broj fiksnoga i/ili mobilnog telefona na koje, u slučaju potrebe, mogu biti kontaktirani tijekom natječajnog postupka. Također molimo da se u prijavi navede adresa elektroničke pošte.

Kandidat može tijekom natječajnog postupka pisanim putem povući prijavu.

Izabrani kandidat bit će upućen na liječnički pregled (utvrđivanje zdravstvene sposobnosti za obavljanje poslova radnog mjesta) na trošak Grada.

Eventualne dodatne upite za natječaj koji provodi Upravni odjel za komunalni sustav Grada Sinja možete poslati putem elektroničke pošte, na adresu: **ivana.majic@sinj.hr**